**ПРАЗНИЦИ И ОБИЧАИ НА ТУРСКИЯ ЕТНОС**

Най-големият наш мюсюлмански празник, който празнувамевБългарияе **Курбан байрам**, наричан още **коч байрам.**  Той прилича на вашия християнски **Великден и на еврейската Пасха.** Датата  е подвижна. Курбан байрамът е празник,в който се принася жертва в името на Аллах за изкупване и опрощаване на сторените през годината грехове.

Вярва се, че жертвоприношението е изплащане на данък, а също така, че както тече кръвта на жертвата, така отпада грехът. Затова един месец по-рано нашите родители избират добре охранен овен. За цената му не се пазарят, защото тогава Аллах няма да признае тази жертва.

Денят преди Курбан байрамът се нарича Арифе или Ариф и е посветен на мъртвите. Приготвят се **хляб, катми, ориз с мляко или вода** и се раздава за душата на мъртвите. Курбан байрама започва сутрин в **джамията с голяма молитва.**  
Когато се приберат мъжете от джамията, където се молят, най-старата жена вкъщи вече е **„къносала” жертвеното животно още преди изгрев слънце**. Боядисаните места трябва да са нечетен брой – **три, пет, седем или девет**. Курбанът трябва да се раздаде през първите четири празнични дни, обикновено на бедни семейства, независимо дали са мюсюлмани или християни, цигани или други етнически представители. Момичетата се събират и играят различни игри на песни и в съпровод на дайре. А ние, момчетата, се състезаваме на един крак, играем с топка, направена от волски влакна, а днес най-често ритаме футбол. Младите се люлеят на люлки, играят хора и се веселят.

Друг наш голям религиозен турски празник е **"Шекер байрам".**